Azijska nogometna konfederacija
Azijska nogometna konfederacija (engleski: Asian Football Confederation; AFC) jest upravno tijelo saveza u nogometu, nogometu na pijesku i futsalu na teritoriji Azije. Osnovana je 7. maja 1954. i trenutno ima 47 država članica. AFC predstavlja državne nogometne saveze Azije, održava azijska takmičenja klubova i državnih reprezentacija, kontroliše novčane nagrade, pravila i medijska prava tih takmičenja. AFC je jedna od šest nogometnih konfederacija FIFA-e. Trenutni predsjednik je Salman Bin Ibrahim Al-Khalifa iz Bahreina, a generalni sekretar je Datuk Seri Windsor John iz Malezije.